Cauciucurile de vara nu sunt obligatorii in Romania. Nu exista o amenda prevazuta in cazul in care masina nu este echipata cu anvelope de vara. Exista amenzi doar pentru soferii care nu folosesc cauciucurile de iarna in conditii de temperaturi scazute si carosabil acoperit cu polei sau zapada.

De ce ar trebui schimbate cauciucurile de iarna cu cele de vara?

Anvelopele de vara sunt realizate dintr-un material mai tare decat cele destinate sezonului rece pentru a se evita uzura lor la temperaturi ridicate. Deasemenea, prin textura lor, cauciucurile de vara preintampina fenomenul de acvaplanare care apare in conditiile unui carosabil umed si viteza mare.

In timpul verii, nu se recomanda folosirea cauciucurilor de iarna pentru ca acestea fiind confectionate dintr-un material mai moale decat cele de vara, acestea se vor uza mult mai repede, ceea ce va duce la performante scazute atunci cand va veni urmatorul sezon rece.

Cand trebuie schimbate cauciucurile de iarna cu cele de vara?

Inlocuirea cauciucurilor de iarna cu cele de vara o puteti face incepand cu data de 1 martie sau atunci cand media temperaturii zilnice depaseste 7°C.